               EUROOPAN KOMISSIO
            Bryssel 12.4.2017
            COM(2017) 174 final
            2017/0080(NLE)
            Ehdotus
            NEUVOSTON PÄÄTÖS
            Kansainvälisessä merenkulkujärjestössä (IMO) meriturvallisuuskomitean 98. istunnossa ja meriympäristön suojelukomitean 71. istunnossa Euroopan unionin puolesta esitettävästä kannasta SOLAS-yleissopimuksen II-1/23 sääntöön, SOLAS-yleissopimuksen II-2/9.4.1.3 sääntöön, vuosien 1994 ja 2000 suurnopeusalussäännöstöihin, hengenpelastuslaitteita koskevaan kansainväliseen säännöstöön sekä MARPOL-yleissopimuksen liitteessä VI olevaan lisäykseen V tehtävien muutosten hyväksymiseen

               PERUSTELUT

               1.JOHDANTO

               Tämä komission ehdotus koskee Kansainvälisen merenkulkujärjestön (IMO) meriturvallisuuskomitean 98. istunnossa (MSC 98) ja meriympäristön suojelukomitean 71. istunnossa (MEPC 71) esitettävän unionin kannan vahvistamista jäljempänä olevissa alaotsakkeissa yksilöitäviin muutoksiin.

               1.1Muutokset SOLAS-yleissopimuksen II-1/23 sääntöön

               IMO:n meriturvallisuuskomitean 95. ja 96. istunnoissa (MSC 95 ja MSC 96) hyväksyttiin useita muutosluonnoksia SOLAS-yleissopimuksen II-1 sääntöön, joka koskee osastoimista ja vaurioituneen aluksen vakautta. Ne koottiin yhteen ja sisällytettiin 17. lokakuuta 2016 annettuun neuvoston päätökseen (EU) 2016/2077
                  1
               .

               Meriturvallisuuskomitea sopi 97. istunnossaan, että SOLAS-yleissopimuksen osastoimista ja vaurioituneen aluksen vakautta koskevia sääntöjä käsittelevän II-1 luvun muutosluonnosten lopullinen hyväksyminen lykättäisiin komitean 98. istuntoon, lukuun ottamatta SOLAS-yleissopimuksen meluntorjuntaa koskevan II-1/3-12 säännön muutosluonnosten lopullista hyväksymistä. Siltä osin kuin kyseessä ovat II-1/6 säännön muutokset, jotka koskevat vaaditun osastoimisindeksin R kaavaa, meriturvallisuuskomitean 97. istunnossa sovittiin, että säännön II-1/6 mahdollisilla uusilla muutoksilla ei tulisi alentaa nykyistä turvallisuustasoa, joka varmistetaan SOLAS-yleissopimuksen määräyksillä neuvoston päätöksen (EU) 2016/2077 2 artiklan 1 kohdan a alakohdassa ja 2 artiklan 2 kohdassa vahvistetun unionin kannan mukaisesti.

               Siitä huolimatta, että oli päätetty lykätä SOLAS-yleissopimuksen II-1 luvun lopullista hyväksymistä, meriturvallisuuskomitea sopi, että se tarkastelee meriturvallisuuskomitean 97. istunnolle esitettyjä asiakirjoja ja saattaa muutostekstit lopulliseen muotoonsa. Yleisesti ottaen meriturvallisuuskomitea sopi, että II-1/22, 23 ja 24 säännön teksti yhdenmukaistettaisiin siltä osin kuin samat vaatimukset on ilmaistu useilla eri tavoilla ja nykyiset ristiinviittaukset saatettaisiin ajan tasalle muuttamatta aiemmin hyväksyttyjen muutosten sisältöä. Muutoksia voidaan pitää vähäisinä, mutta II-1/23 sääntö koskee erityisvaatimuksia ro-ro-matkustaja-aluksille, eikä sitä sisällytetty neuvoston päätökseen (EU) 2016/2077. Yleissopimuksen II-1/24 sääntö koskee ainoastaan rahtialuksia.

               Nämä muutokset esitetään asiakirjan MSC 97/WP.5 liitteessä 1. Meriturvallisuuskomitean 97. istunnosta laaditun raportin (MSC 97/22) 3.17 kohdassa todetaan, että muutokset on tarkoitus hyväksyä lopullisesti meriturvallisuuskomitean 98. istunnossa, jollei mahdollisista asiakirjoissa MSC 97/3/5 ja MSC 97/3/4 ehdotetuista muutoksista ja sanamuodon parannuksista muuta johdu.

               1.2Muutokset SOLAS-yleissopimuksen II-2/9.4.1.3 sääntöön

               Muutoksilla SOLAS-yleissopimuksen II-2/9.4.1.3 sääntöön halutaan selkeyttää vaatimuksia, jotka koskevat ikkunoiden palonkestävyyttä matkustaja-aluksilla, jotka kuljettavat enintään 36 matkustajaa, ja erityisiä tarkoituksia varten suunnitelluilla aluksilla, joilla on enemmän kuin 60 (mutta enintään 240) henkilöä. Aluksilla, jotka kuljettavat enintään 36 matkustajaa, tulisi olla sama turvallisuustaso kuin aluksilla, jotka kuljettavat enemmän kuin 36 matkustajaa.

               Muutokset SOLAS-yleissopimuksen II-2/9.4.1.3 sääntöön esitetään meriturvallisuuskomitean 97. istunnosta laaditun raportin (MSC 97/22) liitteessä 13. Meriturvallisuuskomitean 97. istunnosta laaditun raportin 9.6 kohdassa todetaan, että muutokset hyväksytään lopullisesti komitean 98. istunnossa.

               1.3Muutokset vuosien 1994 ja 2000 suurnopeusalussäännöstöihin

               Vuosien 1994 ja 2000 suurnopeusalussäännöstöjen (HSC-säännöstöt) muutoksissa selkeytetään vuosien 1994 ja 2000 säännöstöjen 8.10.1.4–8.10.1.6 kohdan soveltamista sikäli kuin kyseessä on poikkeus pelastusveneiden kuljettamisesta alle 20 metrin ja alle 30 metrin suurnopeusaluksilla. Edellyttäen, että molempien säännöstöjen 8.10.1.6 kohdan vaatimukset täyttyvät, alle 30 metrin suurnopeusaluksille (vuoden 2000 HSC-säännöstö) ja alle 20 metrin suurnopeusaluksille (vuoden 1994 HSC-säännöstö) voidaan myöntää poikkeus pelastusveneen kuljettamisesta. Edellä mainittuun kohtaan sisältyvän uuden osatekijän mukaan on oltava mahdollista nostaa vaaka-asennossa tai lähes vaaka-asennossa oleva veden varaan joutunut henkilö takaisin alukseen.

                Muutokset vuosien 1994 ja 2000 suurnopeusalussäännöstöihin esitetään meriturvallisuuskomitean 97. istunnosta laaditun raportin (MSC 97/22/Add.1) liitteissä 15 ja 16. Meriturvallisuuskomitean 97. istunnosta laaditun raportin (MSC 97/22) 8.25 kohdassa todetaan, että nämä muutokset on määrä hyväksyä lopullisesti meriturvallisuuskomitean 98. istunnossa.

               1.4Muutokset hengenpelastuslaitteita koskevaan kansainväliseen säännöstöön ja päätöslauselman MSC.81(70)
                  2
                liitteeseen

               Hengenpelastuslaitteita koskevassa kansainvälisessä säännöstössä (LSA-säännöstö) vahvistetaan kansainväliset vaatimukset, jotka koskevat vuoden 1974 SOLAS-yleissopimuksen III luvun soveltamisalaan kuuluvia hengenpelastuslaitteita, mukaan lukien henkilökohtaiset hengenpelastuslaitteet, visualiset apuvälineet, pelastusveneet ja -lautat sekä valmiusveneet, laitteet pelastusveneiden ja -lauttojen laskemiseksi vesille ja niihin siirtymiseksi sekä MES-järjestelmät, nuoranheittolaitteet ja yleishälytys- ja kaiutinlaitejärjestelmät.

               Muutoksilla LSA-säännöstön 6.1.1.5 ja 6.1.1.6 kohtaan ja päätöslauselman MSC.81(70) liitteessä olevan 1 osan 8.1.1 kohtaan tuodaan yhdenmukaisuutta staattisiin testeihin ja niiden koestuskuormitukseen, joka vesillelaskulaitteiden, myös niiden rakenne-elementtien ja vinssien, on kestettävä. Meriturvallisuuskomitean 97. istunnossa kannatettiin aluksen järjestelmiä ja laitteistoja käsittelevän alakomitean 3. kokouksessa (SSE 3) esitettyä näkemystä siitä, että kyseisiä muutoksia tulisi pitää vähäisinä korjauksina.

               Nämä muutokset esitetään meriturvallisuuskomitean 97. istunnosta laaditun raportin (MSC 97/22/Add.1) liitteessä 17 ja IMO:n asiakirjan MSC 98/3/1 liitteessä 1. Meriturvallisuuskomitean 97. istunnosta laaditun raportin (MSC 97/22) 8.34 ja 8.35 kohdassa todetaan, että nämä muutokset on määrä hyväksyä lopullisesti meriturvallisuuskomitean 98. istunnossa.

               1. 5Muutokset MARPOL-yleissopimuksen liitteessä VI olevaan lisäykseen V

               Unionin meriympäristön suojelukomitean 67. istuntoon (MEPC 67/12/7) tekemä ehdotus sisälsi muutoksia MARPOL-yleissopimuksen liitteessä VI olevaan lisäykseen V, jossa vahvistetaan polttoaineen luovutustodistuksen vakiomuotoinen teksti. Muutosten ansiosta alukset, joilla on käytössä vastaavat menetelmät (erityisesti pakokaasujen puhdistusjärjestelmät (EGCS)), jotka on hyväksytty MARPOL-yleissopimuksen liitteessä VI olevan 4 säännön mukaisesti, olisivat voineet käyttää polttoaineena polttoöljyä, jonka rikkipitoisuus on korkeampi kuin määrätään MARPOL-yleissopimuksen liitteessä VI olevassa 14.1 ja 14.4 säännössä – Tiedot, jotka on sisällytettävä polttoaineen luovutustodistukseen (BDN).

               Kun otetaan huomioon pakokaasujen puhdistusjärjestelmillä varustettujen alusten kasvava määrä, unionin ehdottamia muutoksia pidettiin tarpeellisina polttoaineen luovutustodistuksen vakiomuotoisen tekstin yhdenmukaistamiseksi sen seikan kanssa, että alukset voivat edelleen käyttää polttoaineita, joiden rikkipitoisuus on korkeampi, senkin jälkeen, kun voimaan on 1. päivästä tammikuuta 2015 tullut vaatimus 0,10 prosentin rikkipitoisuudesta rikkioksidipäästöjen valvonta-alueilla ((S)ECA).

               Meriympäristön suojelukomitean 67. istunnossa oltiin samaa mieltä muutosten tarpeesta mutta pidettiin lisäkeskusteluja tarpeellisina. Näin ollen EU:n ehdotus lykättiin pilaantumisen ehkäisyä ja torjuntaa käsittelevän alakomitean toiseen kokoukseen (PPR 2).

               PPR 2:ssa asiasta keskusteltiin kattavasti asianomaisessa työryhmässä onnistumatta pääsemään lopulliseen sopimukseen muutetun tekstin tarkasta muodosta. PPR 2:n jälkeen unionin ehdotuksessa PPR 3:a varten (PPR 3/10) otettiin mahdollisimman pitkälti huomioon PPR 2:ssa esitetyt näkemykset. Ehdotus koski MARPOL-yleissopimuksen liitteessä VI olevaan lisäykseen V tehtäviä lisäselvennyksiä, joiden ansiosta toimittaja voisi ostajan toimitettua asiasta ilmoituksen ilmoittaa polttoaineen luovutustodistuksessa (BDN), että polttoaine on tarkoitettu käytettäväksi aluksessa, joka täyttää rikkiä koskevat vaatimukset vastaavin keinoin.

               Nämä muutokset esitetään asiakirjan MEPC 70/18/Add.1 liitteessä 7. Meriympäristön suojelukomitean 70. istunnosta laaditun raportin (MEPC 70/18) 5.9 kohdassa todetaan, että nämä muutokset on määrä hyväksyä lopullisesti meriympäristön suojelukomitean 71. istunnossa.

               2.IMO:N MUUTOSTEN LOPULLINEN HYVÄKSYMINEN

               2.1Muutosten lopullinen hyväksyminen

               Edellä 1.1.–1.4. kohdassa esitetyt muutokset hyväksyttiin meriturvallisuuskomitean 97. istunnossa 21.–25. marraskuuta 2016, ja ne on määrä toimittaa lopullisesti hyväksyttäviksi 7.–16. kesäkuuta 2017 järjestettävään meriturvallisuuskomitean 98. istuntoon. Edellä 1.5 kohdassa esitetyt muutokset hyväksyttiin meriympäristön suojelukomitean 70. istunnossa 24.–28. lokakuuta 2016, ja ne on määrä toimittaa lopullisesti hyväksyttäviksi 3.–7. heinäkuuta 2017 järjestettävään meriympäristön suojelukomitean 71. istuntoon.

               2.2Hyväksyminen

               Kun nämä kaksi komiteaa ovat hyväksyneet edellä 1.1.–1.5. kohdassa esitetyt muutokset, ne toimitetaan asianomaisille sopimuspuolille, jotta nämä voivat ilmaista hyväksyvänsä ne.

               3.ASIAA KOSKEVA EU:N LAINSÄÄDÄNTÖ JA EU:N TOIMIVALTA

               3.1Muutokset SOLAS-yleissopimuksen II-1/23 sääntöön

               SOLAS-yleissopimuksen II-1 sääntö koskee aluksen rakennetta – osastoimista ja vakavuutta, koneistoa ja sähkölaitteita. SOLAS-yleissopimuksen II-1/23 säännön muutokset, jotka on tarkoitus hyväksyä meriturvallisuuskomitean 98. istunnossa, koskevat matkustaja-aluksia. Matkustaja-alusten turvallisuussäännöistä ja -määräyksistä annetun Euroopan parlamentin ja neuvoston direktiivin 2009/45/EY 6 artiklan 2 kohdan a alakohdan i alakohdan mukaan A-luokan uusien matkustaja-alusten on kaikilta osin oltava vuoden 1974 SOLAS-yleissopimuksen, sellaisena kuin se on muutettuna, vaatimusten mukaisia.

               Sen vuoksi muutokset SOLAS-yleissopimuksen II-1/23 sääntöön vaikuttaisivat EU:n lainsäädäntöön direktiivin 2009/45/EY soveltamisen kautta.

               3.2Muutokset SOLAS-yleissopimuksen II-2/9.4.1.3 sääntöön

               Direktiivin 2009/45/EY 6 artiklan 2 kohdan a alakohdan i alakohdan mukaan vuoden 1974 SOLAS-yleissopimusta, sellaisena kuin se on muutettuna, sovelletaan A-luokan matkustaja-aluksiin. Lisäksi direktiivin 2009/45/EY liitteessä I olevan II-2 luvun B.10.4 osan mukaan sellaisten matkustaja-alusten osalta, jotka kuljettavat vähemmän kuin 36 matkustajaa, erityistä huomiota on kiinnitettävä pelastusveneisiin ja pelastuslauttoihin siirtymiseen käytettävillä avoimilla tai katetuilla alueilla olevien ikkunoiden palonkestävyyteen ja näiden alueiden alapuolella olevien ikkunoiden palonkestävyyteen sellaisissa paikoissa, joissa niiden pettäminen palon aikana estäisi pelastusveneiden ja pelastuslauttojen vesillelaskun tai niihin siirtymisen.

               Sen vuoksi muutokset SOLAS-yleissopimuksen II-2/9.4.1.3 sääntöön vaikuttaisivat EU:n lainsäädäntöön direktiivin 2009/45/EY soveltamisen kautta.

               3.3Muutokset vuosien 1994 ja 2000 suurnopeusalussäännöstöihin

               Direktiivin 2009/45/EY 6 artiklan 2 kohdan a alakohdan i alakohdan mukaan SOLAS-yleissopimusta, sellaisena kuin se on muutettuna, sovelletaan A-luokan matkustaja-aluksiin. Lisäksi mainitun direktiivin 6 artiklan 4 kohdan a alakohdan mukaan suurnopeusalusten on oltava SOLAS-yleissopimuksen X luvun 2 ja 3 säännön vaatimusten mukaisia. Kyseisissä säännöissä viitataan vuosien 1994 ja 2000 suurnopeusalussäännöstöihin. Suurnopeusalussäännöstön noudattaminen vahvistetaan myös 6 artiklan 4 kohdan b ja c alakohdassa. Mainitun direktiivin 2 artiklan c alakohdan mukaan viittauksilla vuosien 1994 ja 2000 suurnopeusalussäännöstöihin tarkoitetaan niiden ajan tasalla olevia versioita. Tämän seurauksena kaikilla näiden säännöstöjen mahdollisilla muutoksilla on suora vaikutus EU:n lainsäädännön soveltamiseen.

               Sen vuoksi koneistotilojen palonsammutusjärjestelyihin liittyvät muutokset vuosien 1994 ja 2000 suurnopeusalussäännöstöihin vaikuttaisivat EU:n lainsäädäntöön direktiivin 2009/45/EY soveltamisen kautta.

               3.4Muutokset hengenpelastuslaitteita koskevaan kansainväliseen säännöstöön ja päätöslauselman MSC.81(70) liitteeseen

               Vesillelaskulaitteet ja vinssit on sisällytetty laivavarusteiden suunnittelu-, valmistus- ja suorituskykyvaatimusten ja testausnormien ilmoittamisesta 6 päivänä helmikuuta 2017 annettuun komission täytäntöönpanoasetukseen (EU) 2017/306. Kyseisessä täytäntöönpanoasetuksessa viitataan LSA-säännöstöön ja päätöslauselmaan MSC.81(70) kohtien MED/1.21, 1.23, 1.24 ja 1.25 osalta (vesillelaskulaitteet) sekä kohtien MED/1.41a, 1.41b, 1.41c, 1.41d ja 1.41e osalta (vinssit). Sen vuoksi kyseiset laitteet kuuluvat laivavarusteista ja neuvoston direktiivin 96/98/EY kumoamisesta 23 päivänä heinäkuuta 2014 annetun Euroopan parlamentin ja neuvoston direktiivin 2014/90/EU soveltamisalaan.

               Sen vuoksi muutokset LSA-säännöstöön ja päätöslauselman MSC.81(70) liitteeseen vaikuttaisivat EU:n lainsäädäntöön direktiivin 2014/90/EU ja täytäntöönpanoasetuksen (EU) 2017/306 soveltamisen kautta.

               3.5Muutokset MARPOL-yleissopimuksen liitteessä VI olevaan lisäykseen V

               MARPOL-yleissopimuksen liitteen VI vaatimukset on rikkioksidipäästöjen osalta pantu EU:n lainsäädännössä täytäntöön tiettyjen nestemäisten polttoaineiden rikkipitoisuuden vähentämisestä annetulla Euroopan parlamentin ja neuvoston direktiivillä (EU) 2016/802. Mainitun direktiivin 6 artiklan 9 kohdan b ja c alakohdassa ja 13 artiklan 2 kohdan a alakohdassa viitataan polttoaineen luovutustodistukseen (BDN) pääasiallisena mekanismina direktiivin noudattamisen varmistamiseksi. Vastaavat keinot vaatimusten noudattamiseksi katsotaan direktiivin (EU) 2016/802 2 artiklan o alakohdassa määritellyiksi vaihtoehtoisiksi päästönvähentämismenetelmiksi, ja niitä voidaan käyttää edellyttäen, että päästönvähentämismenetelmiä käyttävät alukset saavuttavat jatkuvasti rikkidioksidipäästöjen vähenemiset, jotka vastaavat vähintään niitä arvoja, joihin päädyttäisiin käyttämällä direktiivin vaatimusten mukaisia meriliikenteessä käytettäviä polttoaineita.

               Muutokset MARPOL-yleissopimuksen liitteessä VI olevan lisäykseen V vaikuttaisivat sen vuoksi EU:n lainsäädäntöön direktiivin (EU) 2016/802 soveltamisen kautta.

               3.6Yhteenveto

               Ehdotettujen muutosten ja EU:n asiaankuuluvan lainsäädännön väliset yhteydet huomioon ottaen komissio katsoo, että edellä mainittujen muutosten lopullinen hyväksyminen, jonka on määrä tapahtua meriturvallisuuskomitean 98. istunnossa ja meriympäristön suojelukomitean 71. istunnossa, kuuluu SEUT-sopimuksen 3 artiklan 2 kohdan nojalla EU:n yksinomaiseen ulkoiseen toimivaltaan siltä osin kuin kyseessä olevien kansainvälisten välineiden muutosten lopullinen hyväksyminen vaikuttaa yhteisiin sääntöihin tai muuttaa niiden soveltamisalaa.

               Vaikka unioni ei olekaan IMO:n jäsen eikä kyseisten kansainvälisten välineitten sopimuspuoli, vakiintuneen oikeuskäytännön mukaisesti jäsenvaltiot eivät saa ottaa itselleen velvoitteita, jotka todennäköisesti vaikuttavat perussopimusten tavoitteiden saavuttamiseksi annettuihin EU:n sääntöihin, jollei jäsenvaltioita ole valtuutettu ottamaan tällaisia velvoitteita komission ehdotuksesta annetulla neuvoston päätöksellä.

               4.Päätelmät

               Sen vuoksi komissio ehdottaa neuvoston päätöstä meriturvallisuuskomitean 98. istunnossa ja meriympäristön suojelukomitean 71. istunnossa Euroopan unionin puolesta omaksuttavan kannan hyväksymisestä edellä 1.1.–1.5. kohdassa mainittujen muutosten osalta.

               2017/0080 (NLE)

               Ehdotus

               NEUVOSTON PÄÄTÖS

               Kansainvälisessä merenkulkujärjestössä (IMO) meriturvallisuuskomitean 98. istunnossa ja meriympäristön suojelukomitean 71. istunnossa Euroopan unionin puolesta esitettävästä kannasta SOLAS-yleissopimuksen II-1/23 sääntöön, SOLAS-yleissopimuksen II-2/9.4.1.3 sääntöön, vuosien 1994 ja 2000 suurnopeusalussäännöstöihin, hengenpelastuslaitteita koskevaan kansainväliseen säännöstöön sekä MARPOL-yleissopimuksen liitteessä VI olevaan lisäykseen V tehtävien muutosten hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 218 artiklan 9 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Merenkulkualalla toteutettavalla Euroopan unionin toiminnalla olisi pyrittävä parantamaan meriturvallisuutta ja suojelemaan meriympäristöä.

               (2)Kansainvälisen merenkulkujärjestön (IMO) meriturvallisuuskomitean (MSC) 97. istunnossa hyväksyttiin muutokset ihmishengen turvallisuudesta merellä
                  tehdyn kansainvälisen yleissopimuksen (SOLAS-yleissopimus) II-1/23 ja II-2/9.4.3 sääntöön, vuosien 1994 ja 2000 suurnopeusalussäännöstöihin (HSC-säännöstöt), hengenpelastuslaitteita koskevaan kansainväliseen säännöstöön (LSA-säännöstö) ja päätöslauselman MSC.81(70) liitteeseen. Nämä muutokset odotetaan hyväksyttävän lopullisesti meriturvallisuuskomitean 98. istunnossa, joka pidetään kesäkuussa 2017 (MSC98).

               (3)IMO:n meriympäristön suojelukomitean (MEPC) 70. istunnossa hyväksyttiin muutokset meren pilaantumisen ehkäisemisestä tehdyn kansainvälisen yleissopimuksen (MARPOL-yleissopimus) liitteessä VI olevaan lisäykseen V, jotta alukset, jotka täyttävät vaatimukset vastaavin keinoin, voivat saada polttoaineen luovutustodistuksen (BDN), jossa ilmoitetaan, että polttoöljy on toimitettu ostajan tekemän sellaisen ilmoituksen mukaisesti, jonka mukaan polttoöljyn käyttöön on tarkoitus yhdistää vastaavat keinot vaatimusten noudattamiseksi Nämä muutokset odotetaan hyväksyttävän lopullisesti meriympäristön suojelukomitean 71. istunnossa, joka pidetään heinäkuussa 2017 (MEPC 71).

               (4)IMO:n meriturvallisuuskomitean 95. ja 96. istunnoissa hyväksyttiin useita muutosluonnoksia SOLAS-yleissopimuksen II-1 sääntöön, joka koskee osastoimista ja vaurioituneen aluksen vakautta. Ne koottiin yhteen ja sisällytettiin 17 päivänä lokakuuta 2016 annettuun neuvoston päätökseen (EU) 2016/2077
                  3
               .

               (5)IMO:n meriturvallisuuskomitean 97. istunnossa sovittiin, että SOLAS-yleissopimuksen osastoimista ja vaurioituneen aluksen vakautta koskevia sääntöjä käsittelevän II-1 luvun muutosluonnosten lopullinen hyväksyminen lykättäisiin suurimmilta osin meriturvallisuuskomitean 98. istuntoon, ja siltä osin kuin kyseessä ovat II-1/6 säännön muutokset, jotka koskevat vaaditun osastoimisindeksin R kaavaa, sovittiin, että säännön II-1/6 mahdollisilla uusilla muutoksilla ei tulisi alentaa nykyistä turvallisuustasoa.

               (6)Neuvoston päätöksen (EU) 2016/2077 2 artiklan 1 kohdan a alakohdassa ja 2 artiklan 2 kohdassa vahvistettua unionin kantaa sovelletaan sen vuoksi edelleen.

               (7)IMO:n meriturvallisuuskomitean 97. istunnossa päätettiin lykätä SOLAS-yleissopimuksen II-1 luvun muutosten lopullinen hyväksyminen meriturvallisuuskomitean 98. istuntoon, ja komitea yleisesti ottaen sopi, että II-1/22, 23 ja 24 säännön teksti yhdenmukaistettaisiin siltä osin kuin samat vaatimukset on ilmaistu useilla eri tavoilla ja nykyiset ristiinviittaukset saatettaisiin ajan tasalle muuttamatta aiemmin hyväksyttyjen muutosten sisältöä. Yleissopimuksen II-1/23 sääntö koskee erityisvaatimuksia ro-ro-matkustaja-aluksille, eikä sitä ole sisällytetty neuvoston päätöksessä (EU) 2016/2077 omaksuttuun kantaan. Euroopan parlamentin ja neuvoston direktiiviä 2009/45/EY
                  4
                sovelletaan matkustaja-aluksiin ja suurnopeusmatkustaja-aluksiin, jotka liikennöivät kotimaanmatkoilla. Mainitun direktiivin 6 artiklan 2 kohdan a alakohdan i alakohdan mukaan A-luokan uusien matkustaja-alusten on kaikilta osin oltava vuoden 1974 SOLAS-yleissopimuksen, sellaisena kuin se on muutettuna, vaatimusten mukaisia.

               (8)Muutoksilla SOLAS-yleissopimuksen II-2/9.4.1.3 sääntöön halutaan selkeyttää vaatimuksia, jotka koskevat ikkunoiden palonkestävyyttä matkustaja-aluksilla, jotka kuljettavat enintään 36 matkustajaa, ja erityisiä tarkoituksia varten suunnitelluilla aluksilla, joilla on enemmän kuin 60 (mutta enintään 240) henkilöä. Aluksilla, jotka kuljettavat enintään 36 matkustajaa, olisi varmistettava sama turvallisuustaso kuin aluksilla, jotka kuljettavat enemmän kuin 36 matkustajaa. Euroopan parlamentin ja neuvoston direktiiviä 2009/45/EY sovelletaan matkustaja-aluksiin ja suurnopeusmatkustaja-aluksiin, jotka liikennöivät kotimaanmatkoilla. Mainitun direktiivin 6 artiklan 2 kohdan a alakohdan i alakohdan mukaan A-luokan uusien matkustaja-alusten on kaikilta osin oltava vuoden 1974 SOLAS-yleissopimuksen, sellaisena kuin se on muutettuna, vaatimusten mukaisia. Mainitun direktiivin liitteessä I olevan II-2 luvun B.10.4 osan mukaan sellaisten matkustaja-alusten osalta, jotka kuljettavat vähemmän kuin 36 matkustajaa, erityistä huomiota on kiinnitettävä pelastusveneisiin ja pelastuslauttoihin siirtymiseen käytettävillä avoimilla tai katetuilla alueilla olevien ikkunoiden palonkestävyyteen ja näiden alueiden alapuolella olevien ikkunoiden palonkestävyyteen sellaisissa paikoissa, joissa niiden pettäminen palon aikana estäisi pelastusveneiden ja pelastuslauttojen vesillelaskun tai niihin siirtymisen.

               (9)Muutoksilla vuosien 1994 ja 2000 suurnopeusalussääntöihin selkeytetään säännöstöjen 8.10.1.4–8.10.1.6 kohdan soveltamista sikäli kuin kyseessä on poikkeus pelastusveneiden kuljettamisesta alle 20 metrin ja alle 30 metrin suurnopeusaluksilla. Edellyttäen, että molempien säännöstöjen 8.10.1.6 kohdan vaatimukset täyttyvät, voidaan alle 30 metrin suurnopeusaluksille vuoden 2000 HSC-säännöstön ja alle 20 metrin suurnopeusaluksille vuoden 1994 HSC-säännöstön mukaan myöntää poikkeus pelastusveneen kuljettamisesta. Edellä mainittuun kohtaan sisältyvän uuden osatekijän mukaan on oltava mahdollista nostaa vaaka-asennossa tai lähes vaaka-asennossa oleva veden varaan joutunut henkilö takaisin alukseen. Euroopan parlamentin ja neuvoston direktiiviä 2009/45/EY sovelletaan matkustaja-aluksiin ja suurnopeusmatkustaja-aluksiin, jotka liikennöivät kotimaanmatkoilla. Mainitun direktiivin 6 artiklan 2 kohdan a alakohdan i alakohdan mukaan A-luokan uusien matkustaja-alusten on kaikilta osin oltava vuoden 1974 SOLAS-yleissopimuksen, sellaisena kuin se on muutettuna, vaatimusten mukaisia.

               (10)LSA-säännöstössä vahvistetaan kansainväliset vaatimukset, jotka koskevat vuoden 1974 SOLAS-yleissopimuksen, sellaisena kuin se on muutettuna, III luvun soveltamisalaan kuuluvia hengenpelastuslaitteita. Muutoksilla LSA-säännöstön 6.1.1.5 ja 6.1.1.6 kohtaan ja päätöslauselman MSC.81(70) liitteessä olevan 1 osan 8.1.1 kohtaan varmistetaan yhdenmukaisuus suhteessa staattisiin testeihin ja niiden koestuskuormitukseen, joka vesillelaskulaitteiden, myös niiden rakenne-elementtien ja vinssien, on kestettävä. Näitä muutoksia olisi pidettävä vähäisinä. Vesillelaskulaitteet ja vinssit luetellaan komission täytäntöönpanoasetuksessa (EU) 2017/306
                  5
               , jossa viitataan LSA-säännöstöön ja päätöslauselmaan MSC.81(70) kohtien MED/1.21, 1.23, 1.24 ja 1.25 osalta (vesillelaskulaitteet) sekä kohtien MED/1.41a, 1.41b, 1.41c, 1.41d ja 1.41e osalta (vinssit). Ne kuuluvat sen vuoksi Euroopan parlamentin ja neuvoston direktiiviin 2014/90/EU
                  6
                soveltamisalaan.

               (11)Muutokset MARPOL-yleissopimuksen liitteessä VI olevaan lisäykseen V koskevat lisättäviä lisäselvennyksiä, jotta sellaisten alusten osalta, jotka täyttävät polttoaineen rikkipitoisuutta koskevat vaatimukset rikkioksidipäästöjen valvonta-alueilla ((S)ECA) vastaavin keinoin (pakokaasujen puhdistusjärjestelmät (EGCS)), toimittaja voi ostajan toimitettua asiasta ilmoituksen ilmoittaa polttoaineen luovutustodistuksessa (BDN), että polttoaine on tarkoitettu käytettäväksi aluksessa, joka täyttää rikkiä koskevat vaatimukset vastaavin keinoin. Kun otetaan huomioon pakokaasujen puhdistusjärjestelmillä varustettujen aluksien kasvava määrä, muutokset ovat tarpeen polttoaineen luovutustodistuksen vakiomuotoisen tekstin yhdenmukaistamiseksi sen seikan kanssa, että alukset voivat edelleen käyttää polttoaineita, joiden rikkipitoisuus on korkeampi, senkin jälkeen, kun voimaan on 1 päivästä tammikuuta 2015 tullut vaatimus 0,10 prosentin rikkipitoisuudesta (rikkioksidi)päästöjen valvonta-alueilla. MARPOL-yleissopimuksen liitteen VI vaatimukset on rikkioksidipäästöjen osalta pantu EU:n lainsäädännössä täytäntöön Euroopan parlamentin ja neuvoston direktiivillä (EU) 2016/802
                  7
               . Mainitun direktiivin 6 artiklan 9 kohdan b ja c alakohdassa ja 13 artiklan 2 kohdan a alakohdassa viitataan polttoaineen luovutustodistukseen (BDN) pääasiallisena mekanismina direktiivin noudattamisen varmistamiseksi. Vastaavat keinot vaatimusten noudattamiseksi katsotaan direktiivin (EU) 2016/802 2 artiklan o alakohdassa määritellyiksi vaihtoehtoisiksi päästönvähentämismenetelmiksi, ja niitä voidaan käyttää edellyttäen, että päästönvähentämismenetelmiä käyttävät alukset saavuttavat jatkuvasti rikkidioksidipäästöjen vähenemiset, jotka vastaavat vähintään niitä arvoja, joihin päädyttäisiin käyttämällä direktiivin vaatimusten mukaisia meriliikenteessä käytettäviä polttoaineita.

               (12)Euroopan unioni ei ole IMO:n jäsen eikä kyseessä olevien yleissopimusten eikä säännöstöjen sopimuspuoli. Neuvoston on sen vuoksi tarpeen valtuuttaa jäsenvaltiot esittämään unionin kanta ja ilmaisemaan suostumuksensa tulla mainittujen muutosten sitomiksi,

               ON HYVÄKSYNYT TÄMÄN PÄÄTÖKSEN:

               1 artikla

               Unionin kantana IMO:n meriturvallisuuskomitean 98. istunnossa on hyväksyä seuraavien muutosten lopullinen hyväksyminen:

               (a)SOLAS-yleissopimuksen II-1/23 sääntö, sellaisena kuin muutokset vahvistetaan IMO:n asiakirjan MSC 97/WP.5 liitteessä 1, jollei IMO:n asiakirjoissa MSC 97/3/5 ja MSC 97/3/4 esitetyistä muutoksista muuta johdu;

               (b)SOLAS-yleissopimuksen II-2/9.4.1.3 sääntö, sellaisena kuin muutokset vahvistetaan IMO:n asiakirjan MSC 97/22 liitteessä 13;

               (c)vuosien 1994 ja 2000 HSC-säännöstöt, sellaisena kuin muutokset vahvistetaan IMO:n asiakirjan MSC 97/22/Add.1 liitteissä 15 ja 16;

               (d)LSA-säännöstö ja päätöslauselman MSC.81(70) liite, sellaisina kuin muutokset vahvistetaan IMO:n asiakirjan MSC 97/22/Add.1 liitteessä 17 ja IMO:n asiakirjan MSC 98/3/1 liitteessä 1.

               2 artikla

               Unionin kantana IMO:n meriympäristön suojelukomitean 71. istunnossa on hyväksyä MARPOL-yleissopimuksen liitteessä VI olevaan lisäykseen V tehtävien muutosten lopullinen hyväksyminen, sellaisina kuin muutokset esitetään IMO:n asiakirjan MEPC 70/18/Add.1. liitteessä 7.

               3 artikla

               1.Jäsenvaltiot, jotka ovat IMO:n jäseniä, esittävät 1 ja 2 artiklassa esitetyn unionin kannan yhdessä unionin etujen mukaisesti.

               2.Edellä 1 ja 2 artiklassa tarkoitettuun kantaan tehtävistä vähäisistä muutoksista voidaan sopia ilman että kantaa muutetaan.

               4 artikla

               Jäsenvaltiot valtuutetaan ilmaisemaan suostumuksensa tulla 1 ja 2 artiklassa tarkoitettujen muutosten sitomiksi unionin etujen mukaisesti.

               5 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)
                  Neuvoston päätös (EU) 2016/2077, annettu 17 päivänä lokakuuta 2016, Kansainvälisessä merenkulkujärjestössä (IMO) meriympäristön suojelukomitean 70. istunnossa ja meriturvallisuuskomitean 97. istunnossa Euroopan unionin puolesta esitettävästä kannasta Marpol-yleissopimuksen liitteeseen VI, SOLAS-yleissopimuksen II-1 sääntöön, SOLAS-yleissopimuksen III/1.4, III/30 ja III/37 sääntöön, SOLAS-yleissopimuksen II-2/1 ja II-2/10 sääntöön, SOLAS-yleissopimuksen II-1/3–12 sääntöön, STCW-yleissopimukseen ja -säännöstöön, paloturvallisuusjärjestelyjen säännöstöön ja vuoden 2011 laajennettua katsastusohjelmaa koskevaan säännöstöön tehtävien muutosten hyväksymiseen (EUVL L 320, 26.11.2016, s. 36).

                     (2)
                  Tarkistettu suositus hengenpelastuslaitteiden testauksesta.

                     (3)
                  Neuvoston päätös (EU) 2016/2077, annettu 17 päivänä lokakuuta 2016, Kansainvälisessä merenkulkujärjestössä (IMO) meriympäristön suojelukomitean 70. istunnossa ja meriturvallisuuskomitean 97. istunnossa Euroopan unionin puolesta esitettävästä kannasta Marpol-yleissopimuksen liitteeseen VI, SOLAS-yleissopimuksen II-1 sääntöön, SOLAS-yleissopimuksen III/1.4, III/30 ja III/37 sääntöön, SOLAS-yleissopimuksen II-2/1 ja II-2/10 sääntöön, SOLAS-yleissopimuksen II-1/3–12 sääntöön, STCW-yleissopimukseen ja -säännöstöön, paloturvallisuusjärjestelyjen säännöstöön ja vuoden 2011 laajennettua katsastusohjelmaa koskevaan säännöstöön tehtävien muutosten hyväksymiseen (EUVL L 320, 26.11.2016, s. 36).

                     (4)
                  Euroopan parlamentin ja neuvoston direktiivi 2009/45/EY, annettu 6 päivänä toukokuuta 2009, matkustaja-alusten turvallisuussäännöistä ja -määräyksistä (EUVL L 163, 25.6.2009, s. 1).

                     (5)
                  Komission täytäntöönpanoasetus (EU) 2017/306, annettu 6 päivänä helmikuuta 2017, laivavarusteiden suunnittelu-, valmistus- ja suorituskykyvaatimusten ja testausnormien ilmoittamisesta (EUVL L 48, 24.2.2017, s. 1).

                     (6)
                  Euroopan parlamentin ja neuvoston direktiivi 2014/90/EU, annettu 23 päivänä heinäkuuta 2017, laivavarusteista ja neuvoston direktiivin 96/98/EY kumoamisesta (EUVL L 256, 28.8.2014, s. 146).

                     (7)
                  Euroopan parlamentin ja neuvoston direktiivi (EU) 2016/802, annettu 11 päivänä toukokuuta 2016, tiettyjen nestemäisten polttoaineiden rikkipitoisuuden vähentämisestä (kodifikaatio) (EUVL L 132, 21.5.2016, s. 58).


title: Proposal for a COUNCIL DECISION on the progressive dismantling of certain quantitative restrictions on imports of certain ECSC products

text:
            EUROOPAN YHTEISÖJEN KOMISSIO
                                             Bryssel, 20.06 1995
                                             KOM(95)2811opull.
                                             95/0158 (ACC)
                                Ehdotus
                    NEUVOSTON PÄÄTÖKSEKSI
tiettyjen EHTY-tuotteiden tuonnissa sovellettavien tiettyjen määrällisten
                rajoitusten asteittaisesta purkamisesta
                          (komission esittämä)
 ---pagebreak---  ---pagebreak---                                    Explanatory memorandum
Article 26 of Council Regulation (EC) No 3285/94 on the common rules for imports
stipulates that residual national restrictions relating to products covered by the ECSC
Treaty should be progressively dismantled in accordance with the provisions of the
Agreement establishing the World Trade Organization (WTO), and in particular the
provisions of the Agreement on Safeguards.
The national restrictions in question have for many years been applied by Spain to imports
of coal, briquettes, etc.
Under the Agreement on Safeguards a timetable should be presented to the Committee on
Safeguards for phasing out measures within a four-year period following the entry into
force of the WTO Agreement. This period ends on 31 December 1998.
On 2 March 1995 the Commission notified the Committee on Safeguards of the national
restrictions in question.       It must now notify it by 1 July 1995 of the timetable for
dismantling them.
The appropriate measures must therefore be adopted and the Member State in question
must make provision for a progressive increase in imports of these products with a view
to their definitive liberalization.
The quantities given in the Annex to this Decision take account of the need for this
Member State and the economic sectors concerned to prepare gradually for this
liberalization, which can already be achieved from 1 January 1998.
                                               S
 ---pagebreak---                                            Ehdotus
                           neuvoston päätökseksi (EY) N:o... /9S
                                         tehty... 1995
      tiettyjen EHTY-tuotteiden tuonnissa sovellettavien tiettyjen määrällisten
                          rajoitusten asteittaisesta purkamisesta
EUROOPAN UNIONIN NEUVOSTO, joka
ottaen huomioon Euroopan yhteisön perustamisasiakirjan ja erityisesti sen 113 artiklan,
ottaen huomioon yleisistä tuontisäännöistä sekä asetuksen (EY) N:o 518/94
kumoamisesta 22 päivänä joulukuuta 1994 annetun neuvoston asetuksen (EY) N:o
3285/94, ja erityisesti sen 23 ja 26 artiklan, 1
ottaen huomioon komission ehdotuksen,
Espanja on jo useita vuosia soveltanut kolmansista maista peräisin oleviin tiettyihin
EHTY-tuotteisiin määrällisiä tuontirajoituksia; nämä rajoitukset koskevat CN-koodiin
2701 11,2701 12 90 ja 2701 19 kuuluvia tuotteita,
asetus (EY) N:o 3285/94 hyväksyttiin ottaen huomioon yhteisön kansainväliset, erityisesti
Maailman kauppajärjestön (WTO) perustamissopimuksen mukaiset velvoitteet,
asetuksen (EY) N:o 3285/94 26 artiklassa säädetään EHTY-sopimuksen soveltamisalaan
kuuluvien tuotteiden jäljelle jääneiden kansallisten rajoitusten asteittaisesta purkamisesta
niiden Maailman kauppajärjestön (WTO) perustamissopimuksen määräysten mukaisesti,
jotka koskevat myös hiili- ja terästuotteita,
 1F.YVLN:oL349. 31.12.1994, s. 53.
 ---pagebreak--- edellä mainitun sopimuksen liitteessä IA oleva sopimus suojalausekkeista edellyttää
Espanjan soveltamien toimenpiteiden kaltaisten GATT 1994:n ja erityisesti sen XIX
artiklan   määräysten      soveltamisalaan    kuulumattomien      toimenpiteiden   asteittaista
purkamista,
suojalausekesopimuksen mukaisesti tämä purkaminen voi tapahtua suojalausekekomitealle
annettavan aikataulun mukaisesti          aikana, joka ei ylitä neljää vuotta Maailman
kauppajärjestön perustamissopimuksen voimaantulosta; tämän              purkamisprosessin on
päätyttävä viimeistään 31 päivänä joulukuuta 1998,
komissio antoi 2 päivänä maaliskuuta 1995 suojalausekekomitealle tiedon kyseessä
olevista kansallisista rajoituksista ja komitealle on ilmoitettava 1 päivään heinäkuuta 1995
mennessä purkamisen aikataulu, ja
tämän vuoksi olisi toteutettava aiheelliset toimenpiteet kyseisen aikataulun ja rajoitusten
purkamisjärjestelyjen määrittelemiseksi asettamalla vuosittaiset määrät, joita Espanjan
viranomaiset voivat soveltaa kyseessä oleviin tuontituotteisiin 31 päivään joulukuuta 1997
saakka ja, lisätä niiden tuontia asteittain niiden vapauttamiseen saakka purkamisjakson
lopussa,
ON TEHNYT TAMAN PAATOKSEN:
                                            1 artikla
Espanjan soveltamat kolmansista maista tuotujen CN-koodeihin 2701 11, 2701 12 90 ja
2701 19 kuuluvien tuotteiden kansalliset rajoitukset on purettava 31 päivänä joulukuuta
 1997 mennessä.
Tämän päätöksen liitteessä vahvistetaan vuotuiset tuontimäärät, joita Espanja voi
mainittuna ajanjaksona soveltaa liitteessä mainittujen tuotteiden tuontiin.
                                                  3
 ---pagebreak---                                         2 artikla
Espanjan tulee lukea ennen tämän päätöksen voimaantuloa myönnetyt lisenssit vuoden
1995 niääriin.
                                        3 artikla
Tämä päätös on osoitettu Espanjalle. Päätös tulee voimaan päivänä, jona se on ilmoitettu.
Tehty Brysselissä
                                                                   neuvoston puolesta
                                                                   puheenjohtaja
 ---pagebreak---                                     LIITE
TIETTYJEN EBTTY-TUOTTEIDEN KANSALLISTEN TUONTIRAJOITUSTEN
                              PURKAMISESTA
 Jäsen-valtio     Tuote      CN-koodi       1995        1996        1997          1998
                                          (tonnia)    (tonnia)    (tonnia)      (tonnia)
  Espanja     Antrasiitti    2701 11                                          {
                                                                              {
                                                                              {
              Muu            2701 12 90                                       {Määrälli-
              bituminen                    10.600.000  10.800.000  11.100.000 (sistä
              hiili                                                           (tuontira-
                                                                              joituksista
                                                                              {vapaa
              Muu kivi hiili 2701 19                                          {
 ---pagebreak---                                                                     ISSN 1024-4492
                                                     KOM(95) 281 lopullinen
                                                 r x k î JLTTL J V X JV J JnL JL
FI                                                                             02
                                         Luettelonumero : CB-CO-95-312-H-C
                                                             ISBN 92-77-90765-7
Euroopan yhteisöjen virallisten julkaisujen toimisto
L-2985 Luxembourg